આ વાર્તાનો સાચો લેખક ચિરાગ પોતે જ છે, તેણે પોતાની પ્રેમિકા બબલીની યાદમાં આ બૂક લખી છે, પરંતુ બબલી મેરિડ હોવાને કારણે તે બૂકના લેખક તરીકે પોતાના મિત્ર પ્રિતમ વિદ્રોહી(રાજકુમાર રાવ)ના નામનો ઉપયોગ કરે છે. ચિરાગ બિટ્ટીને મળતાં જ તેના પ્રેમમાં પડે છે અને તેને ઇમ્પ્રેસ કરવા માટે પોતાના ફ્રેન્ડ પ્રિતમના નામે એક વાર્તા ઘડી કાઢે છે. ત્યાર બાદ તેને ખ્યાલ આવે છે કે, બિટ્ટીને બૂકના લેખકને મળવામાં રસ છે. આથી તે પ્રિતમને બિટ્ટીને મળવા મનાવે છે, સાથે જ તે પ્રિતમને બિટ્ટીને અણગમો આવે એ રીતે વર્તન કરવાની સલાહ આપે છે. ચિરાગ ઇચ્છે છે કે, બિટ્ટી લેખકને મળીને નિરાશ થાય. શું ચિરાગની આ ટ્રિક કામ કરશે?